1.  ปัจจัยความเสี่ยง

2.1.1 ปัจจัยความเสี่ยงในการประกอบธุรกิจ

2.1.1.1 ปัจจัยทางด้านลูกค้า

  บริษัทฯ ประกอบธุรกิจผลิตรองเท้าและชิ้นส่วนตามคำสั่งของลูกค้า ลูกค้ารายใหญ่ของบริษัท คือ
  NIKE IHM INC. ประเทศสหรัฐอเมริกา ซึ่งเป็น MARKET LEADER ในธุรกิจรองเท้าทั่วโลก
  บริษัทฯ มีความสัมพันธ์ที่ดีกับลูกค้ารายนี้มาโดยตลอด โดยNIKE
  เป็นลูกค้าของบริษัทฯตั้งแต่เริ่มดำเนินธุรกิจ และบริษัทฯ เป็น STRATEGIC PARTNER กับ NIKE
  แต่เพียงผู้เดียวในประเทศไทย

  แม้ว่าบริษัทฯ จะผลิตรองเท้ากีฬา “NIKE” เป็นส่วนใหญ่ก็ตาม แต่บริษัทฯ
  ก็สามารถปรับกระบวนการผลิตเพื่อผลิตรองเท้าอื่นๆได้โดยได้เพิ่มสายการผลิตเพื่อรองรับการผลิตรองเท้าประเภทอื่นๆ
  เช่น “CLARKS” , “SCHOLL” และ “MARKS & SPENCER” และผลิตภัณฑ์ของบริษัทเอง คือ
  “TRIPPER” และ “LEADLAND” ด้วยประสบการณ์การผลิตอันยาวนาน
  และด้วยคุณภาพที่ดีต่อลูกค้าและชื่อเสียงของบริษัทที่ดี ทำให้ลูกค้าไว้วางใจ
  ความเสี่ยงทางด้านธุรกิจอุตสาหกรรมรองเท้าจึงไม่น่ามีผลกระทบต่อบริษัทฯ

2.  ปัจจัยทางด้านคู่แข่งขันของบริษัทฯ

  มีบริษัทผลิตรองเท้าในประเทศอีก 2
  บริษัทที่อยู่นอกกลุ่มที่ผลิตรองเท้าผลิตภัณฑ์เดียวกันจากลูกค้ารายใหญ่รายเดียวกัน
  แต่แตกต่างกันทางด้านรูปแบบและราคา โดยกลุ่มแพนมีสัดส่วนการผลิตประมาณ 69% จาก ORDER
  ที่ลูกค้ารายใหญ่ให้ในประเทศไทย บริษัททั้งหมดในประเทศไทยไม่ได้เป็นคู่แข่งขันกัน
  แต่ร่วมมือกันสร้าง PERFORMANCE ของประเทศไทยให้ดีขึ้น เพื่อทำให้ ORDER
  จากลูกค้าสำหรับประเทศไทยมีมากขึ้น

  คู่แข่งขันต่างประเทศ โดยเฉพาะจากประเทศ จีน อินโดนีเซีย และเวียดนาม
  ที่มีความได้เปรียบทางด้านต้นทุนค่าแรงที่ต่ำกว่า แต่ด้วยประสิทธิภาพการผลิต การจัดการและงาน
  LOGISTICS

  ดังนั้นต้นทุนการผลิตต่อหน่วยของบริษัทฯ จึงสามารถแข่งขันได้
  ประกอบกับบริษัทฯให้ความใส่ใจกับสิ่งแวดล้อมและการดูแลพนักงาน
  ซึ่งเป็นปัจจัยสำคัญส่วนหนึ่งของการผลิตรองเท้า BRAND NAME
  ที่ลูกค้าจะให้ความไว้วางใจและเชื่อมั่นว่า นอกจากบริษัทฯจะผลิตสินค้าได้มีคุณภาพ
  ส่งมอบตรงตามเวลาแล้ว ยังจะสามารถดูแล BRAND ของลูกค้าได้เป็นอย่างดี
  และไม่เป็นปัญหาต่อสิ่งแวดล้อม และไม่ขัดต่อสิทธิมนุษยชน
  ดังนั้นปัจจัยจากคู่แข่งขันต่างประเทศจึงไม่น่ามีผลกระทบต่อบริษัทฯ

1.  ปัจจัยทางด้านโครงสร้างการถือหุ้น

  ปัจจุบันบริษัทฯ มี บริษัท แพนเอเซียโฮลดิ้ง จำกัด เป็นบริษัทในประเทศที่ทำธุรกิจการลงทุน
  ธุรกิจบริการและพัฒนาอสังหาริมทรัพย์ ถือหุ้นอยู่เป็นสัดส่วนสูง ถึงร้อยละ 28.22
  บริษัทดังกล่าวมีลูกค้าคนละกลุ่มกับบริษัทฯ อย่างไรก็ตาม NIKE มี ORDER
  สำหรับประเทศไทยค่อนข้างมากและ ORDER ที่มีอยู่มากกว่ากำลังการผลิตของบริษัท
  และสำหรับธุรกิจนี้คู่แข่งขันของบริษัทฯ มิใช่บริษัทผลิตรองเท้าในประเทศไทย
  แต่เป็นบริษัทในต่างประเทศ และสำหรับบริษัทในประเทศไทยจะต้องร่วมมือกันสร้างศักยภาพและ
  PERFORMANCE ให้เป็นที่น่าสนใจกับลูกค้าร่วมกัน
  บริษัทฯจึงไม่มีความขัดแย้งทางผลประโยชน์จากการทำธุรกิจกับผู้ถือหุ้น

2.1.3 ปัจจัยทางด้านการเงิน

2.1.3.1 อัตราแลกเปลี่ยน

  บริษัทฯ ลดความเสี่ยงโดยวิธี NATURAL HEDGE เป็นหลัก เนื่องจากบริษัทฯ
  มีรายได้เป็นเงินตราต่างประเทศจากการส่งออก
  และมีภาระหนี้สินบางส่วนที่เป็นเงินตราต่างประเทศ
  อันเกิดจากการนำเข้าวัตถุดิบบางประเภทและอุปกรณ์ที่ใช้ในการผลิต
  อย่างไรก็ตามรายได้ในรูปเงินตราต่างประเทศที่บริษัทฯได้รับในแต่ละเดือนจะมากกว่าภาระหนี้สินที่เป็นเงินตราต่างประเทศ
  การแปลงค่าเป็นเงินบาทจึงขึ้นอยู่กับความผันผวนของอัตราแลกเปลี่ยนด้วย ซึ่งในปี 2546 บริษัทฯ
  มิได้ทำสัญญาซื้อขายเงินตราต่างประเทศล่วงหน้า (Forward Exchange Contract)
  แต่อย่างใด

  2.1.3.2 ปัจจัยจากเงื่อนไขของหุ้นกู้

  ตามมติของที่ประชุมคณะกรรมการบริษัทฯครั้งที่ 205 เมื่อวันที่ 20 ตุลาคม 2542 ให้บริษัทฯ
  ออกหุ้นกู้ไม่ด้อยสิทธิ ไม่มีหลักประกันหรือหุ้นกู้ในรูปแบบใด ๆ ภายในวงเงินไม่เกิน 500 ล้านบาท
  โดยออกหุ้นกู้วันที่ 15 พฤศจิกายน 2542 ครบกำหนดไถ่ถอนวันที่ 15 พฤศจิกายน 2547
  มูลค่าที่ตราไว้หน่วยละ 1,000 บาท ในปีที่ 1 ถึงปีที่ 3 จำนวน 300,000 หน่วย
  อัตราดอกเบี้ยร้อยละ 9.5 ต่อปี และจำนวน 200,000 หน่วย
  อัตราดอกเบี้ยเงินฝากประจำสูงสุด 12 เดือนของธนาคารไทยพาณิชย์ จำกัด (มหาชน)
  บวกร้อยละ 4 ต่อปี ส่วนปีที่ 4 ถึงปีที่ 5 จำนวน 500,000 หน่วย อัตรา MLR
  ของธนาคารพาณิชย์ กำหนดชำระดอกเบี้ยทุกงวด 3 เดือน ในทุกวันที่ 15 ของเดือน กุมภาพันธ์
  พฤษภาคม สิงหาคม และ พฤศจิกายนของทุกปี เริ่มชำระดอกเบี้ยงวดแรกวันที่ 15 กุมภาพันธ์
  2543 ส่วนเงินต้นเริ่มชำระคืนงวดแรกวันที่ 15 กุมภาพันธ์ 2546

เมื่อวันที่ 25 มิถุนายน 2546 ที่ประชุมวิสามัญผู้ถือหุ้นของบริษัทฯมีมติให้บริษัทฯออกหุ้นกู้ระยะเวลา 5
ปี แบบไม่ด้อยสิทธิและไม่มีหลักประกันในวงเงิน 600 ล้านบาท (600,000 หุ้น หุ้นละ 1,000
บาท) ให้แก่ผู้ลงทุนในประเทศ และเมื่อวันที่ 14 สิงหาคม 2546 บริษัทฯได้จำหน่ายหุ้นกู้จำนวน
300,000 หน่วย อัตราดอกเบี้ยเงินฝากประจำสูงสุด 12 เดือนของธนาคารไทยพาณิชย์ จำกัด
(มหาชน) บวกร้อยละ 3.5 ต่อปี กำหนดชำระดอกเบี้ยทุกงวด 3 เดือน ในทุกวันที่ 14
ของเดือนกุมภาพันธ์ พฤษภาคม สิงหาคม และพฤศจิกายนของทุกปี เริ่มชำระดอกเบี้ยงวดแรกวันที่
14 พฤศจิกายน 2546 ส่วนเงินต้นเริ่มชำระคืนงวดแรกวันที่ 14 พฤษภาคม 2549 จำนวน 10
งวดทุก 3 เดือน

  เมื่อวันที่ 11 พฤศจิกายน 2546 บริษัทฯได้จำหน่ายหุ้นกู้ส่วนที่เหลืออีกจำนวน 300,000 หน่วย
  อัตราดอกเบี้ยเงินฝากประจำสูงสุด 12 เดือนของธนาคารไทยพาณิชย์ จำกัด (มหาชน)
  บวกร้อยละ 3 ต่อปี กำหนดชำระดอกเบี้ยทุกงวด 3 เดือน ในทุกวันที่ 11 ของเดือนกุมภาพันธ์
  พฤษภาคม สิงหาคม และพฤศจิกายนของทุกปี เริ่มชำระดอกเบี้ยงวดแรกวันที่ 11 กุมภาพันธ์
  2547 ส่วนเงินต้นเริ่มชำระคืนงวดแรกวันที่ 11 สิงหาคม 2549 จำนวน 10 งวดทุก 3 เดือน

จากเงื่อนไขของหุ้นกู้กำหนดให้บริษัทฯ และบริษัทย่อยต้องดำรงอัตราส่วนหนี้สินต่อส่วนของผู้ถือหุ้น
(DEBT TO EQUITY RATIO) ไม่เกิน 2 :1 ณ วันที่ 31 ธันวาคม 2546 มีอัตราส่วนดังกล่าว
2.33 : 1 ซึ่งฝ่ายบริหารของบริษัทฯ
เชื่อว่าการผิดเงื่อนไขดังกล่าวจะไม่ส่งผลกระทบต่อการดำเนินงานของบริษัทฯ เนื่องจากบริษัทฯ
ได้ดำเนินการเพิ่มทุนแล้วในเดือน กุมภาพันธ์ 2547 จะทำให้อัตราส่วนดังกล่าวเป็น 1.44 : 1
จึงไม่มีผลกระทบต่อความสามารถในการจ่ายคืนหุ้นกู้ในอนาคตแต่อย่างไร

2.1.3.3 ปัจจัยจากการให้กู้ยืมและค้ำประกัน

  บริษัทฯ ได้ให้เงินกู้ยืมและค้ำประกันแก่บริษัทที่มีความสัมพันธ์ทางธุรกิจกับบริษัทฯ
  ทั้งทางตรงและทางอ้อม ซึ่งเป็นธุรกิจการผลิตและสนับสนุนการผลิตรองเท้า
  ซึ่งเป็นส่วนเสริมธุรกิจของบริษัทฯ ในปี 2546 บริษัทฯ
  และบริษัทย่อยมีเงินให้กู้ยืมกับบริษัทที่เกี่ยวข้องหลายแห่ง ซึ่งบริษัทเหล่านั้นยังมีผลขาดทุนอยู่
  ผู้บริหารของบริษัทฯ จึงพิจารณาตั้งค่าเผื่อหนี้สงสัยจะสูญสำหรับเงินให้กู้ยืมดังกล่าว
  แต่บริษัทเหล่านั้นยังประกอบธุรกิจเป็นปกติ และยังคงทำกำไรได้ในปีที่ผ่านมา

  บริษัทฯ มีภาระค้ำประกันวงเงินสินเชื่อจากสถาบันการเงินกับบริษัทที่เกี่ยวข้องกัน 2
  แห่งจำนวนเงินรวม 806 ล้านบาท ในจำนวนนี้เป็นคดีที่มีคำพิพากษาของศาลชั้นต้นให้บริษัทฯ
  และบริษัทที่เกี่ยวข้องกันแห่งหนึ่งร่วมรับผิด ทุนทรัพย์ฟ้อง 399 ล้านบาท
  พร้อมดอกเบี้ยในอัตราร้อยละ 14.5 นับถัดจากวันฟ้องไปจนกว่าจะชำระเสร็จสิ้น จำนวนเงิน
  181 ล้านบาท ซึ่งฝ่ายบริหารของบริษัทฯ
  ได้พิจารณาตั้งประมาณการหนี้สินที่อาจจะเกิดขึ้นจากการค้ำประกันดังกล่าว โดยบริษัทฯ
  ได้ขอยื่นอุทธรณ์ เพื่อทุเลาการบังคับคดีแล้ว ส่วนอีกคดีทุนทรัพย์ฟ้อง 225 ล้านบาท โดยบริษัทฯ
  มอบหมายให้บริษัท S.C.M.B. จำกัด ซึ่งเป็นที่ปรึกษาทางการเงินเจรจาปรับโครงสร้างหนี้กับ
  บรรษัทบริหารสินทรัพย์ไทย ขณะนี้อยู่ในระหว่างการพิจารณาของบรรษัทบริหารสินทรัพย์ไทย
  ซึ่งบริษัทที่เกี่ยวข้องกันดังกล่าว ยังมีทรัพย์สินมากเพียงพอที่จะมาชำระหนี้คืนให้กับบริษัทฯ
  ดังนั้นปัจจัยดังกล่าวจะไม่ส่งผลกระทบต่อบริษัทฯ ในอนาคต